06/05/2022 | Administración LocalMunicipal
San Sadurniño
Aprobación definitiva da modificación da Ordenanza fiscal núm.14

ANUNCIO ASUNTO: Aprobación definitiva da modificación da Ordenanza fiscal núm.14, reguladora do imposto municipal sobre construcción, instalación e obras. Faise público que foi elevado a definitivo, por non se presentar reclamacións, o acordó plenario de data 27 de xaneiro de 2014 de aprobación inicial da modificación da Ordenanza Fiscal n.º 14, reguladora do Imposto sobre Construccións, Instalacións e obras; que foi obxecto de publicación no BOP da Coruña n.º 47, de data 10 de marzo de 2022. Por tratarse dunha disposición normativa de carácter xeral, non procede recurso en vía administrativa, se ben poderán impugnarse directamente ante a Xurisdición Contencioso-Administrativa; donde o prazo para interponer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1988, reguladora da Xurisdición Contencioso-Administrativa. De conformidade co dispostso no artigo 17 do Real Decreto-Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese a continuación á publicación do texto íntegro da ordenanza citada: “ARTIGO 1.º.–FEITO IMPOÑIBLE.1. Constitúe o feito impoñible do imposto a realización, dentro do termo municipal, de calquera construción, instalación ou obra para a que se esixa a obtención da correspondente licenza de obra urbanística, obtivérase ou non a dita licencia, ou para a que se esixa a presentación de declaración responsable ou comunicación previa, sempre que a expedición da licenza ou a actividade de control corresponda ao concello da imposición.2. As construcións, instalacións e obras ás que se refire o apartado anterior poderán consistir, entre outras actuacións, en: a) Movemento de terras. b) Obras de construción de edificacións e instalacións de toda clase de nova planta. c) Obras de demolición. d) Obras nos edificios, tanto as que modifique o seu interior como exterior. e) Aliñacións e rasantes. f) Obras de fontanería e sumidoiros. g) Calquera outra construción, instalación ou obra que requira licenza urbanística.3. Está exenta do pagamento deste imposto a realización de calquera construción, instalación ou obra da que sexa dono o Estado, as Comunidades Autónomas ou as Entidades locais, que estando suxeita ao imposto, vaia ser directamente destinada a estradas, ferrocarrís, obras hidráulicas, saneamento de poboacións e das súas augas residuais, aínda que a xestión se leve a cabo por organismos autónomos, tanto se se trata de obras de investimento novo, coma de conservación.4. A concesión ou denegación da exención será efectuada polo órgano competente previo informe dos servizos económicos. ARTIGO 2.º.–SUXEITOS PASIVOS.1. Son suxeitos pasivos deste imposto, a título de contribuínte, as persoas físicas ou xurídicas e as entidades ás que se refire o artigo 35.4 da Lei Xeral Tributaria, propietarias dos inmobles sobre os que se realicen as construcións, instalacións ou obras, sempre que sexan donas das obras. Nos demais casos considerarase contribuínte a quen ostente a condición de persoa propietaria da obra. Aos efectos do anteriormente descrito, terá a consideración de persoa propietaria da construción, instalación ou obra quen soporte os gastos ou o custo que comporte a súa realización.2. Teñen a consideración de suxeitos pasivos substitutos do contribuínte quen solicite as correspondentes licenzas ou realice as construcións, instalacións ou obras, se non fosen os propios contribuíntes. A persoa substituta poderá esixir do contribuínte o importe da cota tributaria satisfeita. ARTIGO 3.º.–BASE IMPOÑIBLE, COTA E XERACIÓN.1. A base impoñible deste imposto está constituída polo custo real e efectivo da construción, instalación ou obra. Non forman parte da base impoñible o IVE e demais impostos análogos propios de réximes especiais, as taxas, prezos públicos e demais prestacións patrimoniais de carácter público relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista, nin calquera outro concepto que non integre, estritamente, o custo de execución material.2. A cota do imposto será o resultado de aplicar á base impoñible o tipo de gravame.3. O tipo de gravame será:  3,00% para construcións, instalacións e obras de carácter industrial, mercantil ou comercial, independentemente do tipo de solo no que se realicen.  2,40% para o resto das obras.4. O imposto xerarase no momento de iniciarse a construción, instalación u obra, aínda cando non se obtivera a correspondente licenza. ARTIGO 4.º.–BONIFICACIÓNS.1. Establécese unha bonificación a prol das construcións, instalacións e obras que sexan declaradas de especial interese ou utilidade municipal, por concorreren circunstancias sociais, culturais, histórico artísticas ou de fomento do emprego, que xustifiquen tal declaración; en concreto: a) Do 50% da cota do imposto cando se trate de actuacións realizadas por entidades veciñais ou sen ánimo de lucro deste concello destinadas á asistencia ou integración social, actividades culturais, ou deportivas. b) Do 50% da cota do imposto cando se trate de actuacións realizadas en bens cualificados como histórico-artísticos ou incluídos no correspondente catálogo de protección do patrimonio cultural. c) Do 50% da cota do imposto cando se trate de construcións, instalacións ou obras promovidas por persoas agricultoras ou gandeiras para o desenvolvemento da súa actividade agrícola ou gandeira, debendo demostrar esta é a súa actividade económica principal, presentando a documentación correspondente. d) Do 50% da cota do imposto cando se trate de rehabilitacións integrais de construcións existentes en calquera tipo de solo que conte con servizos de saneamento, e do 95% da cota do imposto cando se trate de rehabilitacións integrais de construcións existentes en solos onde non existan servizos de saneamento.2. Establécese unha bonificación a prol das construcións, instalacións e obras nas que se incorporen sistemas para o aproveitamento térmico ou eléctrico de enerxía solar para autoconsumo non esixidos pola normativa vixente no momento da xeración do imposto. A bonificación establécese no 10% dos gastos de execución material dos sistemas de aproveitamento térmico ou eléctrico da enerxía solar, a deducir da cota íntegra do imposto, sen que en ningún caso a dedución poida exceder da porcentaxe do 30% da cota. O suxeito pasivo deberá achegar xunto coa solicitude da licenza, o proxecto técnico visado polo colexio oficial correspondente, acreditativo da incorporación á construción, instalación ou obra de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a produción de calor.3. Establécese unha bonificación do 50% a prol das construcións, instalacións e obras referentes a vivendas de protección oficial. Para o goce desta, o suxeito pasivo deberá achegar, no momento previo á retirada da licenza, a cédula de cualificación provisional como VPO emitida polo IGVS ou organismo correspondente.4. Establécese unha bonificación a prol das construcións, instalacións e obras que favorezan as condicións de acceso e habitabilidade das persoas con discapacidade en vivendas unifamiliares, non esixidas pola normativa vixente no momento da xeración do imposto. A bonificación establécese no 90% dos gastos de execución material das obras que favorezan as ditas condicións, a deducir da cota íntegra do imposto, sen que en ningún caso a dedución poida exceder do 30% da cota. Para a aplicación desta bonificación será necesario que os proxectos de obra contemplen explicitamente as medidas adicionais establecidas respecto ás obrigatorias e mínimas na normativa autonómica para tal efecto.5. No caso de que concorran dúas ou máis causas de bonificación das establecidas nos apartados anteriores, aplicarase unicamente a que resulte máis vantaxosa economicamente para o suxeito pasivo, o que se estimará polo órgano que resolva sobre as solicitudes formuladas.6. Todas as bonificacións son potestativas, ou sexa, esixirán:  Solicitude da persoa interesada, acompañada da documentación acreditativa necesaria.  Informe técnico e/ou xurídico municipal, e informe de Intervención.  Acordo do órgano competente.7. As solicitudes de bonificación deberán presentarse xunto coa solicitude das correspondentes licenzas.8. Para gozar da bonificación á que se refire o apartado 1. a), será necesario que se solicite polo suxeito pasivo a declaración de especial interese ou utilidade municipal, o que deberá facerse antes do inicio das construcións, instalacións ou obras, mediante escrito separado, ao tempo de presentar a solicitude de licenza municipal que autorice a súa realización ou en calquera momento anterior á concesión de licenza pola Administración. A solicitude efectuada fóra dos prazos establecidos anteriormente non xerará efectos. Unha vez informadas a solicitude de exención e a licenza municipal, formularase proposta ao Pleno da Corporación aos efectos de determinar se concorren as circunstancias para a declaración de especial interese ou utilidade municipal, que se decidirá por maioría simple. Outorgada, se procede, a declaración, notificarase ao suxeito pasivo ao mesmo tempo que se xirará a correspondente liquidación provisional coa bonificación correspondente.9. As solicitudes indicadas nos apartados 1. b), 1. c), 2, 3 e 4, serán resoltas pola Xunta de Goberno Local, à vista da solicitude e da documentación que se lle achegue. ARTIGO 5.º.–XESTIÓN TRIBUTARIA DO IMPOSTO.1. Cando se conceda a licenza preceptiva ou cando, non téndose solicitado, concedida ou denegada aínda a dita licenza, se inicie a construción, instalación ou obra, practicarase unha liquidación provisional a conta, determinándose a base impoñible: a) En función do presuposto presentado polas persoas interesadas, sempre que o mesmo estea visado polo Colexio oficial correspondente, cando isto constitúa un requisito preceptivo. b) Cando non se presente presuposto visado ou o presentado sexa manifestamente inferior ao custo real e efectivo da construción, instalación ou obra, a criterio dos servizos técnicos municipais, a base impoñible determinarase polos ditos servizos en función dos prezos modulares indicados no Anexo.2. Unha vez rematada a construción, instalación ou obra e tendo en conta o custo real e efectivo da mesma, o Concello, mediante a oportuna comprobación administrativa modificará, no seu caso, a base impoñible a que se refire o apartado anterior, practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda.3. Cando se produza calquera circunstancia que modifique o custo real e efectivo das obras, construcións ou instalacións que serviron de base para a determinación da cota tributaria, os suxeitos pasivos están obrigados a presentar, no prazo dun mes, declaración complementaria e a ingresar simultaneamente o importe que resulte. As devolucións, cando procedan, axustaranse ao procedemento establecido para as devolucións de ingresos indebidos. ARTIGO 6.º.–INSPECCIÓN E RECADACIÓN. A inspección e recadación do imposto realizarase de acordo co previsto na Lei xeral tributaria e nas demais leis do Estado reguladoras da materia, así como nas disposicións ditadas para o seu desenvolvemento. ARTIGO 7.º.–INFRACCIÓNS E SANCIÓNS. En todo o relativo á cualificación das infraccións tributarias así como a determinación das sancións que polas mesmas correspondan en cada caso, aplicarase o réxime regulado na Lei xeral tributaria e nas disposicións que a complementan e desenvolven. DISPOSICIÓN ADICIONAL Para o non previsto nesta Ordenanza fiscal estarase ao disposto no Texto refundido da Lei reguladora de facendas locais, Lei xeral tributaria e disposicións concordantes. DISPOSICIÓN FINAL A presente Ordenanza fiscal derroga á publicada no BOP do 21/12/2007, e entrará en vigor o dia seguinte ao da publicación da súa aprobación definitiva no BOP, comezando a aplicarse a partir da dita data e permanecendo en vigor ata a súa modificación ou derrogación expresa. ANEXO Cando non se presente xunto coa solicitude de licenza o correspondente presuposto visado, ou o presentado sexa manifestamente inferior ao custo real e efectivo da construción, instalación ou obra, a criterio dos servizos técnicos municipais, ou non se presente solicitude de licenza, a base impoñible determinarase polos ditos servizos técnicos en función dos prezos modulares establecidos no cadro seguinte. PROPOSTA TÉCNICA DE PREZOS - IMPOSTO SOBRE CONSTRUCIÓNS, INSTALACIÓNS E OBRAS ANEXO OBRAS MENORES 1.–Demolicións: 1.1. Demolición de muros exteriores: 17,50 €/m². 1.2. Demolición de tabiques: 5,00 €/m² 1.3. Picado de soleiras: 5,00 €/m² 1.4. Picado de azulexados e revestimentos: 6,00 €/m² 1.5. Picado de revestimento exterior de muros de pedra: 14,00 €/m² 2.–Movemento de terras e urbanización: 2.1. Desmontes, incluída a carga e transporte de terras ao vertedoiro: 8,00 €/m 3 2.2. Desmontes sen incluír a carga e transporte de terras ao vertedoiro: 3,00 €/m 3 2.3. Recheos de terras: 4,00 €/m 3 2.4. Execución dunha zanxa de canalización de instalacións, incluída a tubaxe: 30,50 €/m. l. 2.5. Acometidas (telefonía, saneamento e electricidade): 100,00 €/ud.2.6. Arqueta de rexistro: 150,00 €/ud.2.7. Beirarrúa de baldosa hidráulica e bordos: 30,00 €/m² 2.8 Soleira de formigón exterior: 30,00 €/m² 2.9. Firme de zahorra compactada: 20,50 €/m² 3.–Peches: 3.1. Peche de estacas e arame: 11,00 €/m. l. 3.2. Peche de tea metálica con postes: 21,00 €/m. l. 3.3. Peche de zócalo cego ata 70 cm e celosía ou reixa ata 1,80 m: 55,00 €/m. l. 3.4. Colocación de columna para contador da luz: 250,00 €/ud.3.5. Muro de contención de terras en formigón armado: 250,00 €/m 3 3.6. Muro de contención de cachotaría: 105,00 €/m 3 3.7. Porta cancela de entrada para vehículos: 2.900,00 €/ud.3. 8. Porta cancela de entrada peonil: 840,00 €/ud.4.–Cuberta: 4.1. Demolición de cuberta de fibrocemento: 2,50 €/m 2 4.2. Demolición de cuberta de tella ou lousa: 5,00 €/m 2 4.3. Cuberta de fibrocemento e tella: 55,00 €/m 2 4.4. Cuberta de tella: 43,00 €/m 2 4.5. Cuberta de lousa colocada sobre rastreis e entaboado incluídos: 58,00 €/m 2 4.6. Cuberta de fibrocemento: 18,50 €/m² 4.7.-Cuberta de panel sándwich imitación tella ou lousa: 36,00 €/m² 4.8. Baixantes e canos para recollida de augas: 20,00 €/ml.4.9. Illamento térmico en cubertas: 28,00 €/ml.5.–Albanelería: 5.1. Tabique de bloque para revestir: 18,00 €/m² 5.2. Tabique sinxelo de ladrillo: 19,50 €/m² 5.3.–Tabique de cartón xeso: 28,50 €/m² 5.4. Cerramento de dobre folla de ladrillo con cámara e illamento térmico: 41,50€/m² 5.5. Celosía, balaustrada: 32,00 €/m² 5.6. Azulexado: 26,00 €/m² 5.7. Enfuscado con morteiro de cemento/area ou cemento/cal/area: 11,50 €/m² 5.8. Pintado de paramento interior: 9,50 €/m² 5.9. Pintado de paramento exterior con pintura plástica: 12,50 €/m² 5.10. Pintado de paramento exterior con pintura ao silicato: 24,00 €/m² 5.11. Chapado de fachadas con material pétreo (só en solo urbano): 50,00 €/m² 5.12. Rexuntado con morteiro de cal/cemento en fábricas de mamostería: 10,50 €/m² 5.13. Colocación de verteaugas de pedra: 143,00 €/ml.5.14. Colocación de xambas ou soleiras de pedra: 68,50 €/ ml.5.15. Falso teito de escaiola: 13,00 €/m² 5.16. Falso teito de placas de cartón xeso: 21,00 €/m² 5.17. Pavimento cerámico: 35,00 €/m² 5.18. Pavimento de madeira: 45,00 €/m² 5.19. Illamento térmico no interior dos tabiques exteriores: 23,00 €/m² 5.20.–Illamento térmico tipo SATE polo exterior: 70,00 €/m² 6.–Carpintaría: 6.1. Porta de entrada: 355,00 €/m² 6.2. Porta interior: 153,00 €/ud.6.3. Fiestra ou porta balconeira de madeira incluído o acristalamento: 350,00 €/m² 6.4. Fiestra ou porta balconeira de aluminio lacado incluído o acristalamento: 300,00 €/m² 6.5. Fiestra en plano de tellado incluído o acristalamento: 400,00 €/m² 6.6. Lixado e pintado ou vernizado de carpintería de madeira: 49,00 €/m² 6.7. Apertura de ocos de fachadas para aloxamento de carpintería: 80,00 €/m² 6.8. Varanda/balcón de madeira: 170,00 €/ml.6.9. Varanda/balcón metálico: 180,00 €/ml.7.–Instalación de fontanería e saneamento: 7.1. Instalacións completa en baños (sen aparatos sanitarios): 229,00 €/ud.7.2. Instalación completa en cociñas (sen aparatos): 215,00 €/ud.7.3. Lavabo: 198,00 €/ud.7.4. Inodoro: 214,00 €/ud.7.5. Bidé: 162,00 €/ud.7.6. Bañeira ou ducha: 200,00 €/ud.8.–Instalación de electricidade: 8.1. Instalación completa de electricidade en vivendas: 2.500,00 €. 8.2. Instalación completa de electricidade por estancia: 250,00 €/ud.8.3. Instalación de sistema de produción de electricidade por placas solares: 5.900 €/viv.9.–Instalación de calefacción/ACS: 9.1. Instalación de sistema calefacción e ACS de gas: 4.000,00 €/vivenda 9.2. Instalación dun sistema solar de placas para apoio ao ACS: 2.900,00 €/vivenda 9.3. Instalación dun sistema de calefacción de biomasa (pellets): 5.900,00 €/vivenda 9.4. Instalación de sistema de calefacción e ACS por aerotermia: 8.900,00 €/vivenda 9.5. Instalación de sistema de calefacción e ACS por xeotermia: 10.000,00 €/vivenda 9.6. Instalación de radiador: 100 €/ud 9.7. Instalación de chan radiante de auga quente (sistema completo sen remate superior do chan): 120 €/m² 9.8. Instalación de chan radiante eléctrico (sistema completo sen remate superior do chan): 150 €/m² 10.–Pozos: 10.1. Pozo obtención auga: 1.550,00 €/ud.11.–Depuración: 11.1. Foxa séptica: 2.900,00 €/ud.12.–Colocación de estadas para realización de obras en fachadas e cubertas: 12.1. Colocación de estada tubular(montaxe/desmontaxe/aluguer por mes): 17,05 €/m² alzado 12.2. Colocación de estada tipo tesoira: 150 €/día de traballo.13.–Varios: 13.1. Rehabilitación integral de vivenda, obras menores interiores e exteriores, sen afectar á estrutura nin cambios na distribución: 700,50 €/m² 13.2. Reforma interior completa de vivenda sen afectar á fachada nin a estrutura nin cambios na distribución: 500,50 €/m² 13.3. Galpón de bloque ou ladrillo recebado e pintado cuberta tella ou lousa: 300,00 €/m² 13.4. Galpón de madeira: 95,00 €/m² NOTA.–Nestes prezos enténdense incluídas as partes proporcionais de medios auxiliares, medidas de seguranza e hixiene, control de calidade e xestión de residuos. Para as unidades de obra non relacionadas tomarase como referencia as especificadas para a Base de Datos da Construción de Galicia”. San Sadurniño, a 2 de maio de 2022. O alcalde Secundino García Casal